**Poznámky predsedu SOPK Petra Mihóka**

*/Neprednesené kvôli technickému problému./*

Koronavírus ovplyvnil negatívne globálnu ekonomiku, narušil globálne reťazce a zvýšil zraniteľnosť jednotlivých firiem, štátov, zoskupení či celého globálneho systému. Ukázalo sa, že ani najvyspelejšie krajiny neboli na takúto, a možno povedať, že na akúkoľvek krízu takéhoto rozsahu, pripravené, nemáme vytvorené mechanizmy, ako sa chrániť, správať a reagovať. Väčšina nadnárodných zoskupení a medzinárodných organizácií v tejto situácii prestáva plniť svoje úlohy a poslanie a vo finále jednotlivé krajiny sú ponechané samé na seba. Celý medzinárodný systém akoby bol stvorený pre pekné počasie. Keď začne fúkať vietor či hrmieť, zrazu sa stáva neviditeľným a nefunkčným

Čo teda vieme dnes po 10 mesiacoch COVID19

* Svet bol zle vybavený na zvládnutie pandémie. Rôzny prístup v jednotlivých krajinách znamenal aj rôzne výsledky – nevyhnutnosť zdravotníckych reforiem
* COVID19 spôsobil globálnu recesiu, ktorá však neprebieha rovnako vo všetkých krajinách. Veľmi rizikový je dopad na mladú generáciu (vzdelávanie) a tým aj jej budúcnosť v nových ekonomických modeloch
* Pandémia spochybnila globalizáciu najmä v dodávateľských a logistických reťazcoch
* V najbližšom období bude svetová ekonomika, ako aj ekonomika mnohých krajín menšia a limitovanejšia ako pred koronou. Mnohé krajiny a ich ľudia sa stanú chudobnejšími, čo môže mať za následok sociálne pohyby
* COVID19 nás ešte viac posunul do fázy virtuálnej angažovanosti, čo urýchli proces digitalizácie. To jednoznačne zmení viaceré aspekty nášho života a práce už v blízkej budúcnosti
* Jednotlivé vlády budú v budúcnosti viac ako doteraz využívať intervencionizmus čo bude pôsobiť na väčšiu reguláciu monopolov najmä v technologickom sektore
* Budúcnosť globalizácie. Globalizácia tovarov sa spomalila už po finančnej kríze a po tej súčasnej sa zrejme spomalí ešte viac, multilaterálny systém bude naďalej narušený čo ohrozuje najmä Svetovú obchodnú organizáciu. Stupeň nedôvery občanov, firiem ale aj krajín voči medzinárodným organizáciám výrazne vzrástol. Legitimita medzinárodných inštitúcií sa znížila, čo znamená veľké dlhodobé dôsledky pre firmy, ekonomiku, domácu politiku a medzinárodné vzťahy